Marcus Fulvius M.f. Flaccus

Marcus Fulvius M.f. Flaccus (natus saeculo 2, mortuus anno 121 a.C.n.) fuit vir publicus Romanus. 

 Gens 
Filios duos et filiam habuit, quae Lucio Iulio Caesare consuli anni 90 a.C.n. nupsit. 

 Cursus honorum 
Flaccus fautor Gracchorum fuit et anno 130 a.C.n. IIIvir agris dividendis ex lege Sempronia in locum defuncti Publii Licinii Crassi creatus estAppianus BC I,73. Plutarchus, C. Grac. X.3. Hieronymus Carcopino, "Les triumvirs de la lex Sempronia..." in Autour des Gracques. Etudes critiques, Les Belles Lettres, 1967ː 129-303.  . A Scipione Aemiliano impediti IIIviri quin suo iure de agris sociorum dividendis decernere possent (129 a.C.n.)Appianus, Bell. civ. I.19.2-4.. Anno 125 a.C.n. una cum Marco Plautio Hypsaeo consul electus est. In animo habebat legem ferre quae socios Italicos civitate Romana donaretAppianus BC I,152.. Quo consilio commoti senatores, cum Hypsaeum collegam, qui fautor optimatium erat, in urbe manere iussissent, Flaccum in Galliam miserunt  Massiliam urbem foederatam contra Ligures, Vocontios Salluvios Gallos adiuturum. Quos consul vicit atque partem magnam Galliae australis subegit, quae postea provincia Romana facta est et Gallia Narbonensis vocabatur. Anno 123 a.C.n. triumphans in Urbem rediit. Contra  maiorum morem in annum 122 a.C.n. post consulatum  tribunus plebis electus est : ita enim legem de sociis perferre posse sperabat. Quo anno Romae mansit dum Gaius Sempronius Gracchus in Africam proficiscitur, qui Coloniam Iunoniam, in ipso loco ubi Carthago olim steterat, conderet (post eius reditum,  infaustis auspiciis relatis, colonia ista suppressa est)Appianus Alexandrinus, Bellum Civile I 102-106. Romae   Marco Livio Druso inimico Gracchorum resistebatPlutarchus, Gaius Gracchus 10-11 et Flaccus ab optimatum factione varie accusabaturː inprimis Aemiliani Africani anno 129 a.C.n. insidiis interfecti suspicionem in eum iniciebantPlutarchus, C. Grac. 10.4.. Anno 121 a.C.n., cum consul Lucius Opimius vi contra Gracchanos pugnare constituisset, Fulvius in Aventinum montem confugit, sed ab inimicis una cum filiis necatus est. Domus eius deleta estMarcus Tullius Cicero, de domo sua 102; 114.

 Plura legere si cupis 
Hieronymus Carcopino, Autour des Gracques. Etudes critiques, Les Belles Lettres, 1967


 Notae 

Flaccus, Marcus M.f.
Categoria:Senatores
Categoria:tribuni plebis
Categoria:Populares (Roma antiqua)